Diari Oficial de la Generalitat Valenciana


Sumari del DOGV 796, del 05-04-1988 (1988/810846)

ORDRE d'1 de febrer de 1988, de la Conselleria de Cultura, Educació i Ciència, per la qual es convoca per a borses de viatge per tal d'assistir a cursos de perfeccionament d'estudis musicals de caràcter nacional o internacional, durant l'any 1988, i s'aproven les bases corresponents.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/02/01/(3)/dof/vci/html**

### Dades del document

Número de DOGV
:   796

Data del DOGV
:   05-04-1988

Secció del DOGV
:   DISPOSICIONS GENERALS

Número del document
:   1988/810846


Data del document
:   01-02-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'1 de febrer de 1988, de la Conselleria de Cultura, Educació i Ciència, per la qual es convoquen borses de viatge per tal d'assistir a cursos de perfeccionament d'estudis musicals de caràcter nacional o internacional, durant l'any 1988, i s'aproven les bases corresponents.  
Per tal de facilitar l?assistència de músics de la Comunitat Valenciana a cursos de perfeccionament de caràcter nacional i internacional d'ampliació d'estudis durant l'any 1988, d'acord amb els articles 2 i 31.4 de la Llei Orgànica 5/1982, per la qual s?aprovà l?Estatut d?autonomia de la Comunitat Valenciana, i fent ús de la facultat que cm confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE:  
Article primer  
Hom convoca per a la concessió de borses de viatge per tal d'assistir a cursos de perfeccionament musical de caràcter nacional o internacional per a l'any 1988 i hom aprova les bases per les quals es regiran, que se inclouen com a annex d'aquesta Ordre.  
Article segon  
L?import d'aquestes ajudes es farà efectiu amb càrrec a l'aplicació 59.65.883.9.302.2 del pressupost per a 1988 de la Generalitat Valenciana.  
DISPOSICIONS FINALS  
Primera  
La Directora General de Cultura és autoritzada a dictar les disposicions que requeresquen l'aplicació i el desenvolupament del que disposa aquesta Ordre.  
Segona  
Aquesta Ordre vigirà el mateix dia de la publicació en el Diari Oficial de la Generalitat Valenciana.  
València, 1 de febrer de 1988.  
El Conseller de Cultura, Educació y Ciència,  
CEBRIA CISCAR I CASABAN  
ANNEX  
BASES PER A LA CONCESSIO DE BORSES DE VIATGE PER A L?ASSISTENCIA A CURSOS DE PERFECCIONAMENT MUSICAL O D?AMPLIACIO D'ESTUDIS DE CARACTER MUSICAL DURANT L?DFA 7413  
1. Beneficiaris.  
Els qui les sol·liciten han de ser persones vinculades amb la música que acrediten realitzacions, experiència o iniciació suficient en les diferents especialitats tècniques o docents i que residesquen en l?àmbit de la Comunitat Valenciana.  
Hom concedirà les ajudes solament a persones físiques i seran indivisibles.  
2. Modalitats i dotació de les borses.  
Les ajudes que es concedesquen en cada cas, mai no podran superar les quantitats següents:  
a) Per assistir a cursos de perfeccionament a Espanya, 100.000 PTA.  
b) Per assistir a cursos de perfeccionament a l?estranger, 250.000 PTA.  
3. Sol·licituds.  
a) El termini de presentació de sol·licituds s?iniciarà a partir de l?endemà de la publicació en el Diari Oficial de la Generalitat Valenciana, i continuarà durant tota la resta de l'any natural de 1988 mentre no s'exhauresquen els recursos pressupostaris destinats a l?efecte.  
b) Les sol·licituds s'hauran de formalitzar d'acord amb el model que hom proporcionarà al Servei Territorial d'Educació i Cultura i s'hi haurà d'adjuntar els documents següents:  
1. Memòria explicativa del programa de treball a desplegar per la persona que ho sol·licita.  
2. Certificat d'estudis realitzats anteriorment sobre matèries de la seua especialitat musical.  
3. Relació d'activitats professionals desplegades.  
4. Prova acreditativa dels contactes realitzats pel sol·licitant amb el Centre o la Institució proposats en la instància per al desplegament del programa de treball.  
5. En cas que la sol·licitud siga per a l?estranger el sol·licitant ha d'indicar els idiomes que coneix i el nivell de coneixements respectiu.  
6. Igualment caldrà fer constar-hi les subvencions que hom haja sol·licitat, o hagen estat atorgades per altres institucions o organismes.  
e) Hom presentarà tota la documentació requerida en els Serveis Territorials d'Educació i Cultura juntament amb la sol·licitud, o bé s?enviarà per qualsevol dels procediments que estableix l'article 66 de la Llei de Procediment Administratiu.  
d) Si la sol·licitud no incloïa totes les dades exigides o hi mancava documentació acreditativa, hom instarà l?interessat perquè, en el termini de deu dies rectifique aquests defectes, amb l'advertiment que, altrament, la sol·licitud serà arxivada.  
En qualsevol cas, la Direcció General de Cultura podrà requerir els sol·licitants perquè proporcionen qualsevol informació aclaridora, que resulta necessària en relació amb els punts abans ressenyats.  
4. Resolució de les sol·licituds.  
En atenció a les propostes elevades pel Programa de Música, Teatre i Cinematografia, la Directora General de Cultura resoldrà la concessió o denegació de les ajudes sol·licitades. L?abonament de les esmentades ajudes es realitzarà en un sol pagament i en un terme no superior a dos mesos a partir de la data de resolució de la concessió.  
5. Obligacions dels beneficiaris.  
a) Comunicar per escrit, a la Direcció General de Cultura, l'acceptació formal de la borsa concedida, una vegada se'n tinga coneixement oficial, aportant, alhora, certificació fefaent de l?acceptació en el centre proposat per al desplegament del programa de treball.  
b) Començar a fer ús de la borsa durant l'any 1988, complint ininterrompudament el programa de treball previst, durant el període de temps per al qual s'havia sol·licitat.  
e) Presentar davant la Direcció General de Cultura en el termini màxim d'un mes a partir del moment de finalització del curs per al qual la borsa havia estat atorgada, una certificació acadèmica de les autoritats, dels professors del Centre o la Institució on es desplegaran els estudis o treballs, que acredita la continuïtat i l'aprofitament de la labor realitzada.  
La persona interessada adjuntarà també a la documentació anterior una memòria detallada sobre el desplegament i la realització del treball per al qual li fou atorgada l'ajuda.  
d) Si els beneficiaris no complien els anteriors requisits, la Conselleria de Cultura, Educació i Ciència, podrà reclamar-los el remborsament de les quantitats percebudes.


Còpia Permalink ELI